Դարկո Բրաշանաց

Դարկո Բրաշանաց (սերբ․՝ Darko Brašanac / Дарко Брашанац, փետրվարի 12, 1992, Չաետինա, ՀՍՖՀ), սերբ ֆուտբոլիստ, կիսապաշտպան։ Հանդես է գալիս իսպանական «Օսասունա ՄՄ»-ի և Սերբիայի ազգային հավաքականի կազմում։ 
Բրաշանացը հանդես է եկել իր երկրի բոլոր տարիքային խմբերի հավաքականներում՝ մասնակցելով ավլի քան 35 հանդիպման։


== Ակումբային կարիերա ==


=== «Պարտիզան» ===
2005 թվականին 6 տարեկան հասակում Դարկոն միացել է «Պարտիզան» ֆուտբոլային ակումբի մանկապատանեկան թիմին։ Նա Սալդան Շեպովիչի գլխավորած թիմի ամենախոստումնալից ֆուտբոլիստներից էր, որ նվաճեցին մի քանի միչազգային տիտղոսներ։ Դարկոն տեղափոխվեց հիմնական կազմ 2010 թվականի հունվարին։ Թիմի հիմնական կազմում նա իր դեբյուտը նշել է 2010 թվականի մարտի 14-ին «Հայդուկ ՖԱ»-ի դեմ խաղին։ Նա այդ խաղի 80-րդ րոպեին փոխարինել է Կլեոյին։ 2009-10 մրցաշրջանի ընթացքում ֆուտբոլիստը մասնակցել է 2 հանդիպում, իսկ թիմը հռչակվել Սերբիայի չեմպիոն՝ իր պատմության մեջ երրորդ անգամ։
2010 թվականի հունիսին Բրաշանացը թիմի հետ կնքել է իր առաջին պրոֆեսիոնալ պայմանագիրը։ Նոր մրցաշրջանում նա իր առաջին հանդիպումն անցկացրել է 2010 թվականի սեպտեմբերի 4-ին՝ մասնակցելով «Հայդուկ ՖԱ»-ի դեմ խաղին, որն ավարտվել է 2-0 հաշվով։ 2010 թվականի դեկտեմբերի 8-ին ֆուտբոլիստն իր առաջին հանդիպումն է անցկացրել Չեմպիոննրի լիգայի շրջանակներում՝ փոխարինելով Ալմամի Մորեյրային «Արսենալի» դեմ խաղում։ Այդ հանդիպումն ավարտվել է 1-3 հաշվով՝ անգլիական թիմի հաղթանակով։ 2010-11 մրցաշրջանի ընթացքում Դարկո Բրաշանացը անցկացրել է 6 հանդիպում։
2011 թվականի օգոստոսին 6 ամիս վարձակալության ժամկետով ֆուտբոլիստը տեղափոխվել է «Սմեդերևո»։ 2011 թվականի հոկտեմբերի 26-ին Բրաշանացը խփել է իր կարիերայի առաջին գոլը Սերբիայի գավաթի խաղարկության շրջանակներում կայացած «Սլոբոդա ՖԱ»-ի դեմ խաղում, որն ավարտվել է ոչ-ոքի՝ 1-1 հաշվով։ 2012 թվականի փետրվարին թիմը երկարաձգել է Դրակոյի հետ վարձակալությունը մինչև մրցաշրջանի ավարտ։ Սերբիայի լիգայի շրջանակներում նա իր առաջին գոլը խփել է 2012 թվականի մարտի 4-ին «Բորչա ՖԱ»-ի դեմ խաղում։ Այդ հանդիպումն ավարտվել է 1-0 հաշվով։ 2011-12 մրցաշրջանի ընթացքում ֆուտբոլիստը ընդհանուր առմամբ մասնացկցել է 24 հանդիպման և դարձել 2 գոլի հեղինակ։ 
Վարձակալությունից հետո Դրակոն վերադարձավ «Պարտիզան», սակայն 2012-13 մրցաշրջանի առաջին կեսում նա հազվադեպ էր հայտնվում թիմի կազմում։ Մրցաշրջանի առաջին հատվածում նա մասնակցել է ընդամենը 2 հանդիպման։ «Պարտիզան»-ի կազմում Դարկո Բրաշանացը իր առաջին գոլը խփել է 2013 թվականի մարտի 6-ին «Բորչայի» դեմ խաղում, որն ավարտվել է 4-0 հաշվով։
2013 թվականի դեկտեմբերի 7-ին սերբ ֆուտբոլիստը իր առաջին գոլն է խփել 2013-14 մրցաշրջանի ընթացքում «Չուկարիչկի» ֆուտբոլային ակումբի դեմ խաղում(1-0)։ Մրցաշրջանի ընթացքում նա թմի հետ կնքեց պայմանագիր, որը գործելու էր մինչև 2017 թվականը։ 2013-14 մրցաշրջանի ընթացքում Դարկոն չի մասնակցել լիգայի միայն մեկ հանդիպման։ Նա շարունակում էր մեծամասամբ մասնակցել 2014-15 մրցաշրջանի խաղերին մինչ 2014 թվականի սեպտեմբերին ստացած վնասվածքը։ Վնասվածքից ապաքինվելուց հետո ֆուտբոլիստը վերադարձավ հիմնական կազմ և օգնեց թիմին դառնալ Սերբիայի չեմպիոն։ 
2015-16 մրցաշրջանի ընթացքում Դարկո Բրաշանացը դարձավ թիմի անվիճելի առաջատարներից մեկը՝ մասնակցելով 40 հանդիպման և դառնալով 4 գոլի հեղինակ։ Այդ մրցաշրջանի ընթացքում «Պարտիզանը» դարձավ Սերբիայի գավաթի խաղարկության հաղթող։


=== «Ռեալ Բետիս» ===
2016 թվականի օգոստոսին Բրաշանացը տեղափոխվեց իսպանական «Ռեալ Բետիս» և թիմի հետ կնքեց 5 տարվա պայմնագիր։ Անդալուզյան թիմի կազմում նա իր առաջին հանդիպումն անցկացրել է սեպտեմբերի 11-ին՝ ամբողջությամբ մասնակցելով «Վալենսիայի» դեմ խաղին, որն ավարտվել է 3-2 հաշվով՝ անդալուզյան թիմի հաղթանակով։ Դարկոն այդ խաղում ստացել է դեղին քարտ։ 2017 թվականի ապրիլի 23-ին ֆուտբոլիստը իր առաջին գոլն է խփել Լա Լիգայի շրջանակներում կայացած «Սելտայի» դեմ խաղում, որի շնորհիվ էլ «Բետիսը» հաղթել է 1-0 հաշվով։ 


==== «Լեգանես», «Ալավես» ====
2017 թվականի օգոստոսի 30-ին սերբ ֆուտբոլիստը մեկ տարի վարձակալության ժամկետով տեղափոխվել է «Լեգանես»։ Վարձակալության ժամկետի վերջանալուց հետո նա վարձավճարով տեղափոխվել է «Ալավես», որի կազմում ևս հանդես է եկել մեկ տարի։


=== «Օսասունա» ===
2019 թվականի հուլիսի 22-ին Դարկո Բրաշանացը տեղափոխվել է «Օսասունա ՄՄ» և կնքել 3 տարվա պայմանագիր։ Տրանսֆերն արժեցել է 1 միլիոն եվրո, գումարած 750000 եվրո բոնուսներ, իսկ «Բետիսը» պահպանել է նրա տրանսֆերային իրավունքի 10%-ը։ Ըստ «Օսասունայի» հետ կնքած պայմանագրի Դարկոյի տրանսֆերային արժեքը կազմում է 8 միլիոն եվրո։


== Միջազգային կարիերա ==
Բրաշանացը եղել է Սերբիա Մ17 հավաքականի կազմի հիմնական ֆուտբոլիստներից մեկը։ Սերբիա Մ19 հավաքականի կազմում մասնակցել է Եվրոպայի Մ19 առաջնությանը և հասել մինչև կիսաեզրափակիչ փուլ։ 2013 թվականին Դարկոն իր նորամուտն է նշել Սերբիա Մ21 հավաքականի կազմում և արագորեն դարձել հավաքականի առաջատարներից մեկը։ Մ21 հավաքականի կազմում նա իր առաջին գոլը խփել է 2014 թվականի մարտի 5-ին Բելգիա Մ21 հավաքականի դեմ կայացած խաղում, որն ավարտվել է 3-0 հաշվով՝ սերբերի հաղթանակով։ Բրաշանացը ընդգրկվել է 2015 թվականի Եվրոպայի երիտասարդական առաջնության Սերբիայի հավաքականի վերջնական հայտացուցակում։ 
2015 թվականի սեպտմեբրի 4-ին նա իր նորամուտն է նշել Սերբիայի ազգային հավաքականի կազմում՝ մասնակցելով Եվրո 2016-ի որակավորման փուլի շրջանակներում կայացած Հայաստանի հավաքականի դեմ խաղին։ Դարկոն մասնակցել է ամբողջ հանդիպմանը, որն ավարտվել է 2-0 հաշվով՝ սերբերի հաղթանակով։ Նա հայտավորված է եղել նաև որակավորման փուլի Ալբանիայի և Պորտուգալիայի հավաքականների դեմ խաղերի համար, սակայն չի մասնակցել դրանց։


== Վիճակագրություն ==


=== Ակումբային ===
Ըստ 2019 թվականի մարտի 16-ի


=== Միջազգային ===
Ըստ 2018 թվականի մարտի 7-ի


== Ձեռքբերումներ ==
Սերբիայի չեմպիոն - 2009-10, 2010-11, 2012-13, 2014-15
Սերբիայի գավաթակիր - 2010-11, 2015-16


== Ծանոթագրություններ ==


== Արտաքին հղումներ ==
Դարկո Բրաշանաց պրոֆիլը BDFutbol կայքում
Ֆուտբոլիստի էջը soccerway.com կայքում(անգլ.)